ویکیپیدیای کوردی

ویکیپیدیای کوردی () ئاماژەیە بۆ دوو وەشانی ویکیپیدیا کە بە ھەردوو شێوەی ستانداردی زمانی کوردی؛ کورمانجی و سۆرانی دەنووسرێن، کە ھەندێک جاران بە نافەرمی ویکیپیدیای زازاکی لەگەڵ ڕیزی ویکیپیدیا کوردییەکان دادەنرێت. ھەروەھا لە ئێستادا ویکیپیدیای کوردیی باشووری، یەکێک لە ئینسایکڵۆپیدیا کوردییەکان بە فەرمی دانەمەزراوە. لە ئێستادا ژمارەی وتارەکانی ویکیپیدیای کورمانجی  وتارە و ویکیپیدیای سۆرانی  وتارن. ویکیپیدیا کوردییەکان وەک ھەموو ویکیپیدیایەکانی دیکە ھەمووان دەتوانن دەستکاری و بەشداریی پەڕەکان بکەن.پێڕستی ویکیپیدیاکان

 مێژوو 
ویکیپیدیای کوردی لە ٧ی کانوونی دووەمی ٢٠٠٤ سازکرا، ویکیپیدیاکە وا ڕێک خرابوو کە بە کورمانجی و سۆرانی وتاری تێدا بڵاوبکرێتەوە. بەڵام بەھۆی ھەبوونی ئاستەنگی تەکنیکی و زمانەوانی، ئەو شێوازە سەری نەگرت کە هەردوو شێوەزارەکە لە ژێر زمانێکدا بەردەوام بن، ئەمە بووە ھۆی ئەوەی لە ١٢ی ئابی ٢٠٠٩ وەشانێکی نوێ بۆ کوردیی ناوەندی (بە کۆدی زمانیی ckb) سازبکرێت. ویکیپیدیا بنەڕەتییەکەش (بە کۆدی زمانیی ku) بۆ نووسینی وتارەکان بە کوردیی باکووری تەرخان کرا، چونکە یەکەم شێوەزاری کوردی ویکیپیدیا بوو. لە ڕێکەوتی ٢٨ی کانوونی یەکەمی ٢٠٠٧دا ویکیپیدیای کوردیی سۆرانی بۆ بەڕێوەبردنی سیستەمەکە لە ویکیپدیا زۆرکرا و چالاک بوو.

 پەرەپێدان 
لە سەرەتای دروستبوونی ویکیپیدیای کوردی چەندین بەکارهێنەر بە شێوەی خۆبەخش هەوڵیانداوە پەرە بە ویکیپیدیای کوردی بدەن، لە رێگای ڕێکخستنی سمینار و کۆبوونەوە و نوسینی وتار لە ماڵپەڕ و گۆڤارەکان.بەلام تا ئێستا ویکیپدیای کوردی وەک سەرچاوەیەکی زانیاری خێرا سوودی لێ وەرناگیرێت .لە ماوەی نێوان دامەزرانی تا ٢٠٠٩ ویکیپیدیای کوردی پەرەسەندنێکی بەرچاوی بەخۆوە نەبینی. لە دوای ئەوەی ویکیپیدیای کورمانجی و سۆرانی لێکجیابوونەوە بە بەراورد بە پێشوو زیاتر پەرەیانپێدرا ، بەتایبەتیش ویکیپیدیای سۆرانی کە لە کاتی جیاکردنەوەی لە ٢٠٠٩ ژمارەی وتارەکانی گەلێک کەم بوون. 

ویکیپیدیای کوردی لە  ١ی کانوونی یەکەمی ٢٠٢٣  بۆیەکەمجار لە دوای دروستکردنییەوە پێشبڕکێیەکی ڕێکخست بە ئامانجی زۆرکردن و بەرزکردنەوەی کوالێتیی ناوەڕۆکی بەردەست لە ویکیپیدیای کوردیی سۆرانی (ckbwiki) ویکیپیدیای کوردیی کورمانجی (kuwiki) کە لەلایەن کۆمەڵەی ویکیمیدیای کوردی ڕێکخرا و  تا کۆتاییی ٣١ی کانوونی یەکەمی ٢٠٢٣  بەردەوام بوو.هەرچەند ڕێگا بە هەمووجۆرە نوسینێکدرا بەڵام بەرێوبەرانی پێشبرکێکە  هانی بەشداربوانی دا  کە دەربارەی بابەتەکانی مێژوو، چاند و فەرهەنگی کورد و کوردستان بنووسن.لەم پێشبڕکێیە ١٠ براوە دیاکران، ٥ چالاکترین بەشداربووی ویکیپیدیای کوردیی ناوەندی(سۆرانی) و ٥ چالاکترین بەشداربووی ویکیپیدیای کوردیی باکوور (کورمانجی) خەڵات دەکرێن. خەڵاتەکان بە شێوەی کاش، ئامێری ئەلیکترۆنی یان کارتی دیاری دەستنیشانکران و  لەلایەن دامەزراوەی ویکیمیدیا دابینکرا.لە ئەنجامی پێشبڕکێکە زیاتر لە ١١٠٠ وتار لە ویکیپیدیای سۆرانی و ٣٣ وتار لە ویکیپیدیای کورمانجی نوسران. 

 ویکیپرۆژە 
ویکیپڕۆژەی کۆمەڵە وتارەکان پڕۆژەیەکی ویکیپیدیایە کە لەلایەن بەشێکی ئەندامەکانییەوە ھەوڵ دەدرێت وتاری بەکۆمەڵ لەڕێگەی بۆتەکانەوە بڵاو بکەنەوە. ھەر کۆمەڵە وتارێک لە ناوەڕۆکدا پێک دەچن، بەڵام چەند دەستەواژەی جیا (بەتایبەتی ژمارەکان) جیایان دەکاتەوە. تا ئێستا لە کۆی ١٣ پرۆژە وتار ٩دانەیان تەواوکراوە.لە ڕێگەی ئەم پرۆژەوە ١٩٬١٦٢ وتار  لە ویکیپیدیای کوردیی ناوەندی دروست کراوە.

 ئامارەکان 
ئەمەی خوارەوە ئاماری نوسینی وتارەکانی ویکیپدیای کوردی ناوەندی و ویکیپیدیای کوردیی باکوور (کورمانجی) ییە بە پێی بە پێی مانگ و ساڵ و ژمارەی وتار

+ویکیپیدیای کوردیی کورمانجیمانگ ساڵ  ژمارەی وتار١٣ی ئەیلوول٢٠٠٤١٠٠٠هەزار وتار١٨ی ئەیلوول٢٠٠٧١٠ هەزار وتار ١٩ی ئاب٢٠١٣ ٢٠ هەزار وتار٩ی تەمموز٢٠٢٠٣٠ هەزار وتار ٢٧ی تەمموز٢٠٢١٤٠ هەزار وتار٢٧ی ئاب٢٠٢١٥٠ هەزار وتار١٦ی ئەیلوول٢٠٢٣٦٠ هەزار وتار١٩ی تشرینی دووەم٢٠٢٣٧٠ هەزار وتار٢ی ئاب٢٠٢٤٨٠ هەزار وتار١١ی تشرینی یەکەم٢٠٢٤٩٠ هەزار وتار

+ویکیپیدیای کوردیی ناوەندیمانگ ساڵ  ژمارەی وتار٧ی تشرینی دووەم٢٠٠٩٥٠٠ وتار٢٨ی کانوونی دووەم٢٠١٠١٠٠٠ وتار ٣ی ئاب٢٠١٢ ١٠ هەزار وتار٢٤ی تشرینی دووەم٢٠١٧٢٠ هەزار وتار ١٩ی نیسان٢٠٢١٣٠ هەزار وتار٤ی ئازار٢٠٢٢٤٠ هەزار وتار٨ی حوزەیران٢٠٢٣٥٠ هەزار وتار١٧ی تەممووز٢٠٢٤٦٠ هەزار وتار٣٠ی ئاب٢٠٢٤٧٠ هەزار وتار

+ ئاماری ویکیپیدیا کوردییەکان25px|link= ویکیپیدیاکان25px|link= بەکارھێنەران25px|link= دەستکارییەکان25px|link= پەڕەکان25px|link= وتارەکان25px|link= پەڕگەکان25px|link= بەڕێوەبەرانکوردیی کورمانجیکوردیی سۆرانیکوردیی زازاکی

 پێشانگا 

 ئەمانەش ببینە 
 ویکیپیدیای کوردیی کورمانجی
 ویکیپیدیای کوردیی سۆرانی
 ویکیپیدیای کوردیی زازاکی
 ویکیپیدیای کوردیی باشووری

 سەرچاوەکان 

 بەستەرە دەرەکییەکان 

کوردی (کورمانجی)
 ویکیپیدیای کوردیی کورمانجی
 جۆری مۆبایلی ویکیپیدیای کوردیی کورمانجی
کوردی (سۆرانی)
 ویکیپیدیای کوردیی سۆرانی
 جۆری مۆبایلی ویکیپیدیای کوردیی سۆرانی
کوردی (زازاکی)
 ویکیپیدیای کوردیی زازاکی
 جۆری مۆبایلی ویکیپیدیای کوردیی زازاکی
ویکیمیدیا
 گرووپی بەکارھێنەرانی کوردی ویکیمیدیا

پۆل:ئینسایکڵۆپیدیا کوردییەکان
کوردی
پۆل:وێبگەکانی ئینتەرنێت کە لە ٢٠٠٤ دامەزراون
پۆل:وێبگە کوردییەکان